Եվ վերջում՝ երկու խոսք քաղբանտարկյալների հետ կապված, որ այս օրերին ամենաշատ շահարկվող, ամենալուրջ սպառնալիքն է դարձել նոր իշխանությունների համար: Գնահատելի է, անշուշտ, նորընծա վարչապետի դիրքորոշումը, որ այդ հարցը պետք է լուծվի օրենքի դաշտում: Ի վերջո, կարեւորն օրենքով եւ ոչ թե պոպուլիզմի ալիքի վրա արդարացված լինելն է: Հայաստանում, այո, քաղբանտարկյալներ չպետք է լինեն, բայցեւ չպետք է ծայր առնեն նոր խոսակցություններ, թե այսինչը բանտում չէ, որովհետեւ նրա հանցանքը սղղացրին քաղաքականի տակ ու ազատ արձակեցին: Վտանգավոր նախադեպերը միշտ էլ գայթակղիչ են: